ประกาศกระทรวงการคลัง

เรื่อง **ขยายกำหนดเวลาการยื่นรายการและชำระภาษีอากรหรือนำส่งภาษี**

**ให้แก่ผู้มีหน้าที่เสียภาษีหรือนำส่งภาษีในท้องที่ที่เกิดภัยพิบัติ** (ฉบับที่ ๒)

โดยที่ได้เกิดภัยพิบัติจากพายุโซนร้อนโพดุลและพายุโซนร้อนคาจิกิในบางจังหวัดของประเทศไทย เป็นเหตุให้ผู้มีหน้าที่เสียภาษีหรือนำส่งภาษีในหลายท้องที่ไม่อาจประกอบกิจการได้ตามปกติ และไม่สามารถยื่นรายการและชำระภาษีอากรหรือนำส่งภาษีภายในเวลาที่ประมวลรัษฎากรกำหนด รัฐมนตรีว่าการกระทรวงการคลังพิจารณาแล้ว เพื่อให้ผู้มีหน้าที่เสียภาษีหรือนำส่งภาษีในท้องที่ที่ได้รับผลกระทบจากเหตุภัยพิบัติดังกล่าวไม่ต้องเสียเบี้ยปรับ เงินเพิ่ม และค่าปรับอาญา จึงอาศัยอำนาจ ตามมาตรา ๓ อัฏฐ วรรคสอง แห่งประมวลรัษฎากร อนุมัติให้ขยายกำหนดเวลาการยื่นรายการและชำระภาษีอากรหรือนำส่งภาษี  
ตามประมวลรัษฎากร ให้แก่ผู้มีหน้าที่เสียภาษีหรือนำส่งภาษีที่ได้รับผลกระทบจากเหตุภัยพิบัติ  
อันเนื่องมาจากพายุโซนร้อนโพดุลและพายุโซนร้อนคาจิกิในท้องที่ดังต่อไปนี้

1. ให้ขยายกำหนดเวลาการยื่นรายการและชำระภาษีอากรหรือนำส่งภาษีให้แก่ผู้มีหน้าที่เสียภาษีหรือนำส่งภาษีในท้องที่ ดังต่อไปนี้

1.1 สำนักงานสรรพากรพื้นที่สาขาทุกแห่งในสังกัดสำนักงานสรรพากรพื้นที่สระแก้ว ซึ่งอยู่ในความรับผิดชอบของสำนักงานสรรพากรภาค ๕

1.2 สำนักงานสรรพากรพื้นที่สาขาทุกแห่งในสังกัดสำนักงานสรรพากรพื้นที่อุตรดิตถ์ สำนักงานสรรพากรพื้นที่เพชรบูรณ์ สำนักงานสรรพากรพื้นที่พิษณุโลก สำนักงานสรรพากรพื้นที่พิจิตร และสำนักงานสรรพากรพื้นที่สุโขทัย ซึ่งอยู่ในความรับผิดชอบของสำนักงานสรรพากรภาค ๗

1.3 สำนักงานสรรพากรพื้นที่สาขาทุกแห่งในสังกัดสำนักงานสรรพากรพื้นที่แม่ฮ่องสอน สำนักงานสรรพากรพื้นที่ลำปาง สำนักงานสรรพากรพื้นที่น่าน สำนักงานสรรพากรพื้นที่เชียงใหม่ ๑ สำนักงานสรรพากรพื้นที่เชียงใหม่ ๒ และสำนักงานสรรพากรพื้นที่แพร่ ซึ่งอยู่ในความรับผิดชอบ  
ของสำนักงานสรรพากรภาค ๘

1.4 สำนักงานสรรพากรพื้นที่สาขาทุกแห่งในสังกัดสำนักงานสรรพากรพื้นที่อุบลราชธานี สำนักงานสรรพากรพื้นที่อำนาจเจริญ สำนักงานสรรพากรพื้นที่ยโสธร สำนักงานสรรพากรพื้นที่ชัยภูมิ สำนักงานสรรพากรพื้นที่ศรีสะเกษ และสำนักงานสรรพากรพื้นที่สุรินทร์ ซึ่งอยู่ในความรับผิดชอบ  
ของสำนักงานสรรพากรภาค ๙

1.5 สำนักงานสรรพากรพื้นที่สาขาทุกแห่งในสังกัดสำนักงานสรรพากรพื้นที่ขอนแก่น สำนักงานสรรพากรพื้นที่นครพนม สำนักงานสรรพากรพื้นที่ร้อยเอ็ด สำนักงานสรรพากรพื้นที่กาฬสินธุ์ สำนักงานสรรพากรพื้นที่มุกดาหาร สำนักงานสรรพากรพื้นที่สกลนคร สำนักงานสรรพากรพื้นที่มหาสารคาม และสำนักงานสรรพากรพื้นที่อุดรธานี ซึ่งอยู่ในความรับผิดชอบของสำนักงานสรรพากรภาค ๑๐

/ 1.6 สำนักงาน …

1.6 สำนักงานสรรพากรพื้นที่สาขาทุกแห่งในสังกัดสำนักงานสรรพากรพื้นที่ระนอง ซึ่งอยู่  
ในความรับผิดชอบของสำนักงานสรรพากรภาค ๑๑

2. ให้ขยายกำหนดเวลาการยื่นรายการและนำส่งภาษี ตามมาตรา ๓ เตรส มาตรา ๕๒ มาตรา ๕๙ มาตรา ๖๙ ทวิ มาตรา ๗๐ มาตรา ๗๐ ทวิ มาตรา ๘๓/๕ มาตรา ๘๓/๖ และมาตรา ๘๓/๗ แห่งประมวลรัษฎากร สำหรับกรณีที่จะต้องยื่นรายการและนำส่งภาษีสำหรับเดือนภาษีสิงหาคม ๒๕๖๒ ซึ่งจะต้อง  
ยื่นรายการและนำส่งภาษีภายในวันที่ ๗ กันยายน พ.ศ. ๒๕๖๒ ออกไปเป็นภายในวันที่ ๗ ตุลาคม   
พ.ศ. ๒๕๖๒

3. ให้ขยายกำหนดเวลาการยื่นรายการและชำระภาษี ตามมาตรา ๕๖ ทวิ แห่งประมวลรัษฎากร สำหรับกรณีที่จะต้องยื่นรายการและชำระภาษีภายในเดือนกันยายน ๒๕๖๒ ออกไปเป็นภายในวันที่   
๗ ตุลาคม พ.ศ. ๒๕๖๒

4. ให้ขยายกำหนดเวลาการยื่นรายการและชำระภาษีสำหรับบริษัทหรือห้างหุ้นส่วนนิติบุคคล ตามมาตรา ๖๗ มาตรา ๖๗ ทวิ มาตรา ๖๘ และมาตรา ๖๙ แห่งประมวลรัษฎากร สำหรับกรณีที่จะต้องยื่นรายการและชำระภาษีตั้งแต่วันที่ ๒๙ สิงหาคม พ.ศ. ๒๕๖๒ ถึงวันที่ ๓๐ กันยายน พ.ศ. ๒๕๖๒ ออกไปเป็นภายในวันที่ ๗ ตุลาคม พ.ศ. ๒๕๖๒

5. ให้ขยายกำหนดเวลาการยื่นแบบแสดงรายการและชำระภาษีมูลค่าเพิ่มตามมาตรา ๘๓   
แห่งประมวลรัษฎากร และภาษีธุรกิจเฉพาะ ตามมาตรา ๙๑/๑๐ แห่งประมวลรัษฎากร ทั้งนี้ ไม่รวมถึงการยื่นแบบแสดงรายการและชำระภาษีธุรกิจเฉพาะ สำหรับการขายอสังหาริมทรัพย์เป็นทางค้าหรือหากำไร ไม่ว่าอสังหาริมทรัพย์นั้นจะได้มาโดยวิธีใดก็ตาม ตามมาตรา ๙๑/๒ (๖) แห่งประมวลรัษฎากร   
สำหรับเดือนภาษีสิงหาคม ๒๕๖๒ ซึ่งจะต้องยื่นแบบแสดงรายการและชำระภาษีภายในวันที่ ๑๕ กันยายน พ.ศ. ๒๕๖๒ ออกไปเป็นภายในวันที่ ๗ ตุลาคม พ.ศ. ๒๕๖๒

6. ให้ขยายกำหนดเวลาการขอเสียอากรแสตมป์เป็นตัวเงิน ตามมาตรา ๑๐๓ (๓) แห่งประมวลรัษฎากร สำหรับกรณีที่จะต้องเสียอากรตั้งแต่วันที่ ๒๙ สิงหาคม พ.ศ. ๒๕๖๒ ถึงวันที่ ๓๐ กันยายน พ.ศ. ๒๕๖๒ ออกไปเป็นภายในวันที่ ๗ ตุลาคม พ.ศ. ๒๕๖๒

7. แบบแสดงรายการภาษีที่ผู้มีหน้าที่เสียภาษีหรือนำส่งภาษีได้รับการขยายกำหนดเวลาการยื่นรายการและชำระภาษีอากรหรือนำส่งภาษี มีดังนี้

7.1 ภาษีเงินได้หัก ณ ที่จ่าย ตามแบบ ภ.ง.ด.๑ ภ.ง.ด.๒ ภ.ง.ด.๓ ภ.ง.ด.๕๓ และ ภ.ง.ด.๕๔

7.2 ภาษีเงินได้บุคคลธรรมดา ตามแบบ ภ.ง.ด.๙๔

7.3 ภาษีเงินได้นิติบุคคล ตามแบบ ภ.ง.ด.๕๐ ภ.ง.ด.๕๑ ภ.ง.ด.๕๒ และ ภ.ง.ด.๕๕

7.4 ภาษีมูลค่าเพิ่ม ตามแบบ ภ.พ.๓๐ และ ภ.พ.๓๖

7.5 ภาษีธุรกิจเฉพาะ ตามแบบ ภ.ธ.๔๐

7.6 อากรแสตมป์ ตามแบบ อ.ส.๔ อ.ส.๔ก และ อ.ส.๔ข

ประกาศ ณ วันที่ 13 กันยายน พ.ศ. 2562

อุตตม สาวนายน

(นายอุตตม สาวนายน)

รัฐมนตรีว่าการกระทรวงการคลัง